钦定古今图书集成/明伦汇编/闺媛典/第179卷 > 薛廷宠妻卫氏〈妇何氏女端附〉
## 钦定古今图书集成/明伦汇编/闺媛典/第179卷 > 薛廷宠妻卫氏〈妇何氏女端附〉

按《福清县志》：“卫氏，北京人，吏科给事中薛廷宠妻。年
十七，归廷宠。逾年，宠没京师，氏哀毁扶丧，间关万里
抵家，杜门纺绩，垂五十年。其妇何氏，名舜英，亦二十
馀而寡。姑妇相守，矢志靡他。隆庆中，县令表其门。廷
宠女端，适镇东卫指挥吴世章，生子继祖。四十日，章
亡，端年二十二，挈子归薛，妇姑母子，形影相依，共得”
寿终。